Puutarhapäivä 19.5.2012

PUUTARHAPÄIVÄ VIHERKESKUKSESSA 19.05.2012

Varma kesänmerkki on, kun Viherkeskuksen pihaan on pystytettynä punavihreä Omakotiyhdistyksen teltta ja kahvin ja pullan tuoksu houkuttelee paikalle ison joukon lieksalaisia viettämään perinteistä puutarhapäivää. Tänä vuonna houkutusta vielä lisättiin paistamalla makkaraa. Kyllä kansaa olikin liikkeellä. Kävi nimittäin niin, että kaikki paistamista varten varatut 240 makkaraa loppuivat kesken päivän eikä ainuttakaan pullasiivua jäänyt kuudesta pitkästä pitkosta jäljelle. Maija ja Tuula keittivät kahvia sen minkä kerkisivät mutta taisi välillä kahvikin päästä loppumaan. Siinä mielessä päivä ei ollut perinteinen, että koskaan aikaisemmin meiltä ei ole tarjottavat loppuneet kesken päivän mutta näinkin voi joskus käydä. Kaunis sääkin sai varmaan kansan liikkeelle tai sitten se, että muita tapahtumia ei sattunut samaan aikaan. Päivä oli kaikin puolin mukava ja vilkas. Tapaamme samoissa merkeissä ensi toukokuussa.

Arvontaakin järjestettiin, kuten tapana on ollut. Onni suosi seuraavia onnellisia:

30 euron lahjakortit Viherkeskukseen: Veikko Nuutinen ja Simo Sapattinen, kukka-amppeli: Hannu Ikonen, omenapuu: Maija Kaverinen, Oma tupa-Oma lupa-kirja: Pentti Turpeinen, Pieni vihreä kirjani: Jorma Eskelinen, Puutarhan asukkaat lajiopas: Osmo Vuorenpää, puutarhahara: Noora Oinonen ja kananlanta 10 ltr: Ulla Pyykkö.